Diari Oficial de la Generalitat Valenciana


Sumari del DOGV 8326, del 27-06-2018 (2018/6296)

RESOLUCIÓ de 25 de juny de 2018, del conseller d'Economia Sostenible, Sectors Productius, Comerç i Treball, per la qual s'estableixen els serveis mínims d'aplicació en la vaga convocada en l'empresa Ferrocarrils de la Generalitat Valenciana (FGV) a València.
------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8326

Data del DOGV
:   27-06-2018

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2018/6296


Data del document
:   25-06-2018

Organisme emissor
:   Conselleria d'Economia Sostenible, Sectors Productius, Comerç i Treball

Tipus de document
:   Resolució

Descriptors 

:   * Conselleria d'Economia Sostenible, Sectors Productius, Comerç i Treball
    * vaga

RESOLUCIÓ de 25 de juny de 2018, del conseller d'Economia Sostenible, Sectors Productius, Comerç i Treball, per la qual s'estableixen els serveis mínims d'aplicació en la vaga convocada en l'empresa Ferrocarrils de la Generalitat Valenciana (FGV) a València. [2018/6296]  
El conseller d'Economia Sostenible, Sectors Productius, Comerç i Treball, i per delegació de firma la directora general de Treball i Benestar Laboral, en data de 25 de juny de 2018 han resolt els serveis mínims d'aplicació en la vaga convocada en l'empresa Ferrocarrils de la Generalitat Valenciana (FGV) a València. Als efectes del seu total coneixement, el contingut íntegre de la dita resolució es troba en la següent adreça:  
http://www.indi.gva.es/web/dg-trabajo  
La part dispositiva de la referida Resolució de 25 de juny de 2018, estableix:  
  
Primer  
Als efectes previstos en article 10.2 del Reial decret llei 17/1977, de 4 de març, i disposicions concordants, es determinen les mesures necessàries per a assegurar els serveis essencials mínims que haurà de prestar el personal afectat mentre dure la situació de vaga convocada per als dies i hores convocades, en els termes que s'especifiquen a continuació:  
  
S'estableixen uns serveis essencials mínims consistents en un 50 % del servei habitual, havent de garantir-se sempre les condicions de seguretat en els treballs que ho necessiten.  
En el cas de la Brigada d'Atenció Permanent, un mínim de dos agents, per a garantir la continuïtat del servei i reforçar la guàrdia de presència en cas de ser necessari, havent de garantir-se sempre les condicions de seguretat en els treballs que ho necessiten.  
A l'empresa, escoltat el comité de vaga, correspondrà l'aplicació d'aquests serveis, així com els altres de caràcter essencial no previstos en aquest acte, que hauran de prestar-se amb els mitjans personals estrictament necessaris per a assegurar la seua prestació en condicions de màxima seguretat. Les parts es responsabilitzaran del compliment d'aquests serveis essencials mínims.  
  
Segon  
El que disposen els apartats anteriors d'aquesta resolució, no suposarà cap limitació dels drets que la normativa reguladora de la vaga reconega al personal en la dita situació no empleat en la cobertura dels serveis mínims establits, ni tampoc afectarà la tramitació o efectes de les peticions que motiven la vaga.  
  
Tercer  
Notifiqueu la resolució als serveis competents de la Conselleria d'Habitatge, Obres Públiques i Vertebració del Territori, als sindicats convocants i a la Subdelegació del Govern.  
  
Quart  
La present resolució tindrà efectes immediats des de la data de la seua notificació a les parts interessades.  
Amb la notificació s'advertiran les parts del dret que les assisteix de recórrer contra la present resolució davant de la Sala Contenciosa Administrativa del Tribunal Superior de Justícia de la Comunitat Valenciana, d'acord amb el que disposa la Llei 29/1998, de 13 de juliol, reguladora de la jurisdicció contenciosa administrativa, dins del termini dels 10 dies hàbils següents a la seua notificació, en la forma prevista en els articles 115 i següents de la mencionada llei.  
  
València, 25 de juny de 2018.- El conseller d'Economia Sostenible, Sectors Productius, Comerç i Treball, p. d. (R 27.07.2015), la directora general de Treball i Benestar Laboral: Cristina Moreno Fernández.